ความรุนแรงในการเมืองเขมร (2)
เสาร์พรุ่งนี้ 09.00-17.00 น. มีการอบรมการตลาดออนไลน์ รุ่นที่ 16 รับใช้เพื่อนไลน์แอทไอดี @ntp5 ชั้น 4 ห้องคิงคอนเฟอเรนซ์ ศูนย์การค้าพาราไดซ์พาร์ค ถ.ศรีนครินทร์ กรุงเทพฯ,เมื่อวานผมรับใช้การเมืองกัมพูชาถึงการเลือกตั้งเมื่อ 28 กรกฎาคม 2556 ที่แข่งขันกัน 8 พรรค ทว่ามี ส.ส. เพียง 2 พรรค คือพรรคประชาชนกัมพูชาของสมเด็จฮุนเซน ได้ ส.ส. 68 คน และพรรคกู้ชาติกัมพูชาของกึม ซกคา ได้ ส.ส. 55 คน ส่วนอีก 6 พรรค ไม่ได้ ส.ส.เลยสักคน,พ.ศ. 2556-2560 สี่ปีที่พรรคประชาชนกัมพูชามีความรู้สึกว่าสถานะของตนมีความเสี่ยง เพราะจากการสำรวจ ไม่ว่าจะกี่โพล เสียงของประชาชนคนส่วนใหญ่ก็จะเทคะแนนไปให้พรรคกู้ชาติกัมพูชาของกึม ซกคา เป็นที่ทราบกันดีว่าสมเด็จฮุนเซนสอดส่ายสายตาหาทางกำจัดคู่แข่งทางการเมือง ถ้าเด็ดหัวกึม ซกคาไม่ได้ สถานะของพรรคประชาชนฯ ก็ไม่ปลอดภัย,กลาง พ.ศ.2560 กึม ซกคา และ ร.ต.อ.ดร.นิติภูมิธณัฐ มิ่งรุจิราลัย นั่งทานข้าวกันบนพื้นในป่าข้าวโพด ที่อำเภอซอมโลด จ.พระตะบอง ท่านกึม ซกคา เล่าอะไรให้อาจารย์นิติภูมิธณัฐฟังบานเบอะเยอะแยะ อาจารย์ยังเตือนเลยว่า การพูดอย่างนี้ ท่านเสี่ยงที่จะถูกจับ,3 กันยายน 2560 กึม ซกคา ถูกตำรวจจับข้อหาสมคบคิดกับรัฐบาลต่างชาติและสหรัฐฯ วางแผนยึดอำนาจโค่นล้มรัฐบาลสมเด็จฮุนเซน การตัดสินเป็นไปอย่างรวดเร็ว 16 พฤศจิกายน 2560 ศาลสูงพิพากษายุบพรรคกู้ชาติกัมพูชา และสั่งห้ามแกนนำ 118 คน เกี่ยวดองหนองยุ่งกับการเมือง 5 ปี,สมเด็จฮุนเซนและพวกหายใจโล่งเพราะคำตัดสินของศาลฎีกา ในแผ่นดินกัมพูชามีพรรคที่ได้คะแนนถึงหลักล้านเพียง 2 พรรค คือพรรคประชาชนฯ (3.2 ล้าน) และพรรคกู้ชาติฯ (2.9 ล้าน) ส่วนที่ได้คะแนนหลักแสนมีพรรคเดียวคือ พรรคฟุนซินเปก (2.4 แสน) ที่เหลือเป็นพรรคที่มีคะแนนหลักหมื่น,ไม่มีพรรคกู้ชาติกัมพูชาแล้ว ประชาชนคนยากคนจนก็ไม่มีที่พึ่งพา ทุกสายตาจึงมุ่งไปที่พรรคฟุนซินเปกของสมเด็จนโรดม รณฤทธิ์ คะแนนของพรรคฟุนซินเปกที่หายไปตั้งแต่ พ.ศ. 2551 พอมาถึง พ.ศ.2561 ก็กลับฟูขึ้นมาอีก แม้ว่าจะมีพระชันษา 74 ปีแล้ว แต่เจ้ารณฤทธิ์ก็ทรงมีความหวังที่จะได้กลับมามีอำนาจอีกครั้งหนึ่ง พระองค์ลงพื้นที่ปราศรัยหาเสียงอย่างขยันขันแข็งในทุกจังหวัด ทำให้สมเด็จฮุนเซนและผู้บริหารพรรคประชาชนฯ เกิดความกังขาผวากลัว,18 มิถุนายน 2561 รถยนต์พระที่นั่งยี่ห้อบีเอ็มดับเบิลยูของเจ้ารณฤทธิ์และขบวนติดตามวิ่งอย่างไวไปตามถนนหมายเลข 4 จากจังหวัดกัมปอตไปยังจังหวัดพระสีหนุวิลล์ แม้ว่าขบวนจะมีรถอยู่หลายคัน แต่รถแท็กซี่ยี่ห้อโตโยต้าไฮแลนเดอร์ก็ขับมุ่งพุ่งเข้าชนรถยนต์พระที่นั่ง ทำให้หม่อมอู๊ก พัลลา บาดเจ็บสาหัสและเสียชีวิตในเวลาต่อมาที่โรงพยาบาล,เจ้ารณฤทธิ์บาดเจ็บสาหัส ถูกส่งเข้าโรงพยาบาลในจังหวัดพระสีหนุวิลล์ หลายคนเกรงเรื่องความปลอดภัย จึงนำพระองค์ส่งต่อมายังประเทศไทย ใครจะวิจารณ์อย่างไรไม่ทราบ แต่ไอ้ปื๊ดลูกเจ้น้องก้นซอยสองคิดว่า นี่คือการฆาตกรรมที่วางแผนเอาไว้อย่างแยบยล,เดือนหน้า 29 กรกฎาคม 2561 จะมีการเลือกตั้งทั่วไปของกัมพูชา กึม ซกคา ก็ยังอยู่ในคุก ส่วนเจ้ารณฤทธิ์รักษาพระองค์อยู่ในโรงพยาบาล และสม รังสี ก็เร่ร่อนอยู่ในต่างประเทศ มองไปในเวทีการเมืองของกัมพูชา มีแต่ตัวอ่อนทั้งนั้นครับ มีแต่หนูหริ่ง หนูจี๊ด หนูดำ หนูน้ำตาล ที่เข้ามาอาศัยใต้หลังคากัดแทะสายไฟฟ้าในฝ้าเพดานเล่น,ที่กัมพูชามีกับดักหนูขายเยอะครับ สารเคมีไล่หนูก็มาก หนูเป็นสัตว์ขี้ระแวงและตื่นกลัวกับเสียงที่ไม่คุ้นเคย แค่สมเด็จฮุนเซนไปซื้อเครื่องมือคลื่นความถี่สูงเอามาเปิดสักครั้งสองครั้ง พวกหนูก็คงจะเผ่นแน่บ เดี๋ยวนี้มีการนำนกเค้าแมวกำจัดหนูเข้ามากัมพูชาเยอะมากด้วยนะครับ,ผู้อ่านท่านคงนึกออกนะครับว่า ใคร จะเป็นนายกฯคนต่อไปของกัมพูชา.,,ความรุนแรงในการเมืองเขมร (1),นิติการุณย์ มิ่งรุจิราลัย,songlok1997@gmail.com, 
เดือนหน้า 29 กรกฎาคม 2561 จะมีการเลือกตั้งทั่วไปของกัมพูชา กึม ซกคา ก็ยังอยู่ในคุก ส่วนเจ้ารณฤทธิ์รักษาพระองค์อยู่ในโรงพยาบาล และสม รังสี ก็เร่ร่อนอยู่ในต่างประเทศ
เขมร,การเมืองเขมร,เปิดฟ้าส่องโลก,นิติการุณย์ มิ่งรุจิราลัย,การเลือกตั้ง,ข่าวทั่วไป